לחמניות פסחא

לחמניית פסחא עם עיטור צלב עשוי ממרח קמחי, חתוכה לשניים וקלויהלחמניית פסחא, ידועה גם כלחמניית תבלינים או לחמניית צלב חמה (באנגלית: Hot cross bun) היא לחמנייה מתובלת אפויה בדרך כלל עם פירות, ומעוטרת בצלב בחלקה העליון, אשר נאכלת באופן מסורתי ביום שישי הטוב בבריטניה, אוסטרליה, ניו זילנד, דרום אפריקה, קנדה, הודו, פקיסטן, מלטה, ארצות הברית ומדינות הקריביים של חבר העמים הבריטי.<ref name="Alexander2017"></ref><ref></ref><ref></ref> בכמה מדינות, דוגמת אוסטרליה<ref></ref> או ניו זילנד,<ref></ref> הלחמניות זמינות לאורך כל השנה.

הלחמנייה מציינת את סוף העונה הנוצרית של התענית ולכל אחד מחלקיה משמעות סמלית - עיטור הצלב מסמל את צליבת ישו, התבלינים מסמלים את התבלינים ששימשו לחניטה של ישו לפני קבורתו, ולעיתים נעשה שימוש גם בקליפת תפוז מרירה המסמלת את הסבל של ישו בעת שהיה על הצלב.<ref name="TurnerTaylor1999"></ref><ref name="Fakes1994"></ref>

== היסטוריה ==
לחמניות פסחא מוצגות למכירה בבית קפה ב[[הרוגייט]]
ישנן כמה תיאוריות לפיהן מקורן של לחמניות הפסחא הוא פגאני, אך גם באשר לכך ישנן גרסאות סותרות:
* לחמניות מעוטרות בצלב שאכלו הסקסונים בבריטניה כחלק מחגיגות האביב שלהם.<ref></ref>
* לחמניות מחולקות לארבעה חלקים שווים שאכלו המצרים הקדמונים כמחווה לארבעת מופעי הירח או לארבע העונות.<ref name=":0"></ref>
* לחמניות מתוקות שנאכלו ביוון העתיקה וברומא כחלק מחגיגות לאלת השחר אאוס ולאלת האור אסטרה, שגם העניקה את שמה לחג הפסחא - Easter.<ref name=":0" />
* תיאוריה של היסטוריון האוכל איוון דיי, שפוסל את כל התיאוריות האחרות וגורס כי לחמניות הפסחא הן בעצם ניסיון לחקות את אפיית המצות בחג הפסח, שנחגג במקביל לפסחא, היות שבדומה למצות גם הן נאפות ללא שימוש בשמרים.<ref name=":1"></ref>

לא ברור מתי הפכה לחמניית הפסחא להיות מזוהה עם החג או עם הנצרות בכלל. על פי תיאוריה אחת, נזירים במאה ה-12 היו מעטרים את הלחמניות שאפו בתקופת חג הפסחא בצלבים כדי להזכיר את החשיבות הדתית של החג<ref name=":1" />, ולפי תיאוריה אחרת היה זה נזיר אנגלי בשם תומאס רוקליף שחי בסנט אולבנס באנגליה, אשר ב-1361 אפה "לחמניית אולבן" וחילק אותן לעניים ביום שישי הטוב.<ref></ref>

ב-1592, בתקופת שלטונה של אליזבת הראשונה, נאסר על מכירת לחמניות פסחא ולחמים מתובלים אחרים בכל ימות השנה מלבד ביום שישי הטוב, בחג המולד או בהלוויות. העונש על עבירה על הצו היה חלוקת כל המזון האסור לעניים.<ref></ref> אלא שהתברר שזו גזירה שהציבור אינו יכול לעמוד בה, ובמאה ה-17 המלך ג'יימס הראשון כבר התיר למכור אותן לאורך כל השנה.
מילותיו של שיר הילדים על לחמניות הפסחא. באיור נראית אישה נושאת סל ובו לחמניות פסחא
התיעוד המובהק הראשון של לחמניות פסחא נמצא באלמנך משנת 1733,<ref name=":1" /> שם מתועד שיר רחוב לונדוני:

Good Friday comes this month, the old woman runs.

With one or two a penny hot cross buns

השורה השנייה מופיעה גם בשיר הילדים האנגלי "Hot Cross Buns" שפורסם ב-London Chronicle ביוני 1767.

== מסורות ==
הפולקלור האנגלי כולל אמונות טפלות רבות סביב לחמניות פסחא. לפי אחת מהן, לחמניות שנאפות ומוגשות ביום שישי הטוב לא יתקלקלו או יצמיחו עובש במהלך השנה שלאחר מכן.<ref></ref> אמונה טפלה אחרת מעודדת להחזיק לחמנייה כזו לשימושים רפואיים, ואכילה ממנה מסייעת להחלמת חולים.<ref name="practically"></ref>

אם הן נלקחות למסע ימי, לחמניות הפסחא יגנו על ספינה מפני עלייה על שרטון, ואם תולים אותן במטבח הן מגינות מפני שריפה ומבטיחות שכל הלחמים שייאפו באותו מטבח ייצאו בצורה מושלמת. את הלחמנייה התלויה יש להחליף מדי שנה.

== גרסאות אחרות ==
בבריטניה נמכרות ברשתות הסופרמרקט הגדולות גרסאות שונות למתכון המסורתי כמו טופי, תפוז וחמוציות, קרמל מלוח ושוקולד ותפוח-קינמון.<ref></ref>

באוסטרליה נמכרות לחמניות פסחא בטעם קפה,<ref></ref> לחמניות מיני עם תמרים או קרמל,<ref name="woolies-versions"></ref> ובסופרמרקטים ניתן למצוא גם גרסאות עם שבבי שוקולד, שוקולד ודובדבן, סוכריות חמאה,<ref></ref> תפוח וקינמון, בננה וקרמל, חלפניו וגבינה, ושוקולד לבן ופטל.<ref></ref>

בג'מייקה, גיאנה וכמה איים קאריביים של חבר העמים הבריטי, לחמניית הפסחא הפכה ל"לחמניית פסחא מתובלת" בצורת כיכר לחם עם מולסה ותבלינים.<ref></ref><ref></ref> הלחמנייה הזו נאכלת עם גבינה ומוגשת לצד בירת ג'ינג'ר או משקה מסורתי בשם מאובי.<ref></ref>

בסלובקיה ובצ'כיה נהוג לאכול בפסחא לחם מתוק הנקרא "מאזנק" שלעיתים קרובות מעוטר בצלב.<ref></ref>
== קישורים חיצוניים ==

== הערות שוליים ==

קטגוריה:המטבח האנגלי
קטגוריה:מאפים
קטגוריה:פסחא